ТІаккха, хьалагІаттарехь, охьахаарехь, хьала-охьатаІарехь «АллахІу Акбар» алар мелехь ду, суннат ду иза, рукуІера хьаланисвалар доцучохь. РукуІера хьалатаьІаш «СамиІаллахІу лиман хьамидахІу» (хезаш ву АллахІ Шена хастам беш верг) алар суннат ду. ТІаккха рукуІехь таспихьдар, кхузза «Субхьана Раббияль-Іазим» (ЦІена ву сан Воккха Дела) алар, рукуІера хьаланисвеллачохь «Раббана лакаль-хьамду» (Тхан Дела, Хьуна хастам бу) алар, сужудехь кхузза «Субхьана Раббияль-аІла» (ЦІена ву сан Лекха Дела) алар, шина сужудан юккъехь «РаббигІфир ли вархьамни» (Сан Дела, гечдехьа суна, къинхетам бехьа сох) алар суннат ду, мелехь ду.